ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินของ อปท. พ.ศ.2547 และหนังสือกระทรวงมหาดไทย ด่วนที่สุด ที่ มท 0893.2/ว 1918 ลงวันที่ 16 มิ.ย. 2552

เนื้อความ “5. การรับเงินรายได้ของสถานศึกษาให้สถานศึกษาออกใบเสร็จรับเงินในนามสถานศึกษา โดยให้สถานศึกษาจัดพิมพ์ใบเสร็จรับเงิน ซึ่งให้มีสาระสำคัญครบตามที่ระเบียบฯ ข้อ 13 กำหนด **ทั้งนี้ให้ใช้ตราเครื่องหมายของสถานศึกษาซึ่งระบุชื่อสถานศึกษาและสังกัดด้วย”**

“เนื่องจากดิฉันเพิ่งได้รับมอบหมายให้มาปฏิบัติหน้าที่ในส่วนงานดังกล่าว จึงอยากจะสอบถามเพื่อจะได้ปฏิบัติได้อย่างถูกต้องและชัดเจนยิ่งขึ้น ดังนี้

(1) แนวทางในการตราเครื่องหมายของ ศพด. **มีขั้นตอนในการดำเนินการอย่างไรบ้างค่ะ** จะต้องผ่านความเห็นชอบจาก คกก.ศพด/ ผ่านความเห็นชอบจากสภาฯ หรือไม่ .... หรือสามารถนำเสนอให้ผู้บริหารท้องถิ่นพิจารณาเห็นชอบและอนุมัติประกาศการใช้ตราเครื่องหมายได้เลยค่ะ

(2) ในปีงบประมาณหนึ่ง ใบเสร็จฯ 1 เล่ม ศพด.มีการใช้งานไปเพียงจำนวนน้อยครั้งเท่านั้น ทำให้มีจำนวนคงเหลืออีกมาก ในส่วนนี้ ศพด.**สามารถใช้ใบเสร็จเล่มเดิมต่อไปได้อีกหรือไม่ค่ะ** เนื่องจากทางกองคลัง ของ อบต. ได้ให้คำแนะนำมาว่า สตง. ได้ให้แนวทางในการใช้ใบเสร็จเล่มเดิมต่อไปสำหรับ ศพด. ทั้งนี้เพื่อเป็นการประหยัดงบประมาณ โดยให้จัดทำบันทึกเสนอผู้บริหารฯ พิจารณาอนุญาตในการใช้ใบเสร็จเล่มเดิมต่อโดยให้แนบระเบียบที่เกี่ยวข้องฯ แต่ทั้งนี้ ดิฉันไม่สามารถหาระเบียบดังกล่าวได้ จึงอยากจะขอคำแนะนำเพื่อจะได้ปฏิบัติได้อย่างถูกต้องและชัดเจนค่ะ